Kerriemosselsop met aartappels en saffraan — Whale Coast FM
Kerriemosselsop met aartappels en saffraan
(6 Porsies) 1 kg mossels, geskrop en afgespoel
1 wynglas droë wit wyn
1-2 t (5-10 ml) matige kerriepoeier
4 preie, fyn gekerf
3 mediumgroot aartappels, geskil en in blokkies gesny
1 vis- of groente-aftreksel
/ t (2,5 ml) saffraandrade
1 klein bossie grasuie, gesnipper (vir garnering)
Plaas die skoongemaakte mossels in 'n groot kastrol saam met die wyn. Bedek en kook oor hoë hitte. Skud die kastrol 'n paar keer tot die mossels oopgaan. Dit duur sowat 5 minute. Plaas 'n vergiettes oor 'n bak en gooi die mossels daarin.
Wees versigtig om nie van die vloeistof te mors nie. Laat die mossels afkoel.
Smelt die botter in 'n groot kastrol en roerbraai die kerriepoeier, preie en aartappels 5 minute lank. Dreineer die mosselvloeistof deur 'n moeseliendoek of fyn sif en voeg by die groente. Voeg die lourierblaar en aftreksel by en verhit tot kookpunt. Roer die saffraan by en prut 25 minute lank.
Verwyder intussen die skulpe van die meeste mossels en verwyder die een skulphelfte van die oorblywende mossels. Haal die lourierblaar uit die sop en versap die sop. Roer die mossels in en herverhit. Proe en geur. Sit voor met 'n sprinkeling grasuie en swartpeper.